**PRAVILA NAGRADNOG TAKMIČENJA**

**„Galaxy AI Kiosk Srbija“**

**Datum objave i stupanja na snagu: 10.2.2025. godine**

Pre prijave za učestvovanje u nagradnom takmičenju „Galaxy AI Kiosk Srbija“ (u daljem tekstu: „Takmičenje“), molimo vas da pročitate ova Pravila nagradnog takmičenja „Galaxy AI Kiosk Srbija“ (u daljem tekstu: „Pravila“).

Organizator zadržava pravo da izmeniti ova Pravila, o čemu će svi Učesnici biti blagovremeno obavešteni na zvaničnoj stranici www.galaxyaimemory.com/rs/results .

**Član 1. Organizator i Administrator**

Organizator Takmičenja je Samsung Electronics Austria GmbH, Praterstrasse 31, 1020 Beč, Austrija (u daljem tekstu: „Organizator“).

Administrator Takmičenja je XYZ COMMUNICATIONS DOO, Boška Petrovića 3A, 11000 Beograd, PIB: 109878060 ( u daljem tekstu: “Administrator“).

Takmičenje se priređuje na teritoriji Republike Srbije, u cilju promocije nove Samsung Galaxy S serije pametnih telefona proizvođača Samsung Electronics.

**Član 2. Trajanje i lokacija**

Takmičenje počinje 10.2.2025. godine i traje do 22.3.2025. godine.

Takmičenje se odvija u 6 (šest) nagradnih krugova, na više lokacija u različitim vremenskim razdobljima, shodno Tabeli 1 koja se nalazi u nastavku. U Takmičenju mogu da učestvuju isključivo lica koja se nalaze na lokacijama iz Tabele 1 u terminima navedenim u Tabeli 1, sve navedeno u perodu radnog vremena predmetnih lokacija.

Tabela 1

|  |  |  |  |
| --- | --- | --- | --- |
| **Lokacija** | **Šoping centar / Partner** | **Početak** | **Kraj** |
| TC Ušće, Beograd | Šoping centar | 10.2.2025 | 15.2.2025 |
| Gigatron, Beograd Jurija Gagarina 26 | Gigatron | 18.2.2025 | 22.2.2025 |
| ProMobi, TC Galerija, Beograd | ProMobi | 25.2.2025 | 1.3.2025 |
| Gigatron, TC Ada Mall, Beograd | Gigatron | 4.3.2025 | 8.3.2025 |
| Tehnomanija, TC Promenada, Novi Sad | Tehnomanija | 11.3.2025 | 15.3.2025 |
| Tehnomedia, Rumenačka, Novi Sad | Tehnomedia | 18.3.2025 | 22.3.2025 |

Pravila Takmičenja su objavljena na web stranici www.galaxyaimemory.com/rs/results , dok će ista dodatno biti dostupna na lokacijamaTakmičenja, kako je navedeno u Tabeli 1.

Po završetku svakog kruga Takmičenja, a najkasnije u roku od 5 (pet) dana, na www.galaxyaimemory.com/rs/results Organizator će objaviti 8 (osam) dobitnika Takmičenja te će ih potom kontaktirati putem e-maila ili putem telefonskog poziva.

Učestvovanjem u Takmičenju učesnici prihvataju ova Pravila.

**Član 3. Pravo učestvovanja**

Pravo učestvovanja u Takmičenju imaju punoletna fizička lica koja su građani Republike Srbije, imaju prebivalište u Republici Srbiji, a koja se u trenutku održavanja Takmičenja nalaze na lokaciji navedenoj u Tabeli 1. Svaki učesnik može da učestvuje u Takmičenju najviše jednom dnevno te može da osvoji najviše jednu nagradu po svakom krugu Takmičenja. Učesnici mogu da učestvuju u Takmičenju na više lokacija, navedenih u Tabeli 1, međutim u okviru svakog nagradnog kruga mogu da osvoje najviše jednu nagradu.

U Takmičenju nemaju pravo da učestvuju zaposleni kod Organizatora i Administratora, kao ni članovi njihove uže porodice, zatim prodajni partneri i podizvođači prodajnih partnera koji učestvuju u organizaciji i/ili realizaciji ovog Takmičenja.

**Član 4. Način učestvovanja**

Učesnici Takmičenja takmiče se u igranju igrice *Memory*, u okviru Samsung promotivnog kioska, na lokaciji i u terminu održavanja Takmičenja, shodno Tabeli 1. Kako bi pristupio Takmičenju, potrebno je da se potencijalni učesnik obrati Samsung promotivnom osoblju.

Svaki učesnik može da učestvuje u Takmičenju najviše jednom dnevno te može da osvoji najviše jednu nagradu po svakom krugu Takmičenja. Učesnici mogu da učestvuju u više nagradnih krugova, međutim u okviru svakog nagradnog kruga mogu da osvoje najviše jednu nagradu.

Kako bi uzeli učešće u Takmičenju, potrebno je da Učesnici unesu sledeće lične podatke: svoje ime i prezime, e-mail adresu, i broj telefona.

U cilju sprečavanja eventualnog kršenja ovih Pravila i zloupotrebe, svi učesnici Takmičenja moraju promotivnom osoblju Organizatora da pruže na uvid svoju ličnu kartu, koja će omogućiti promotivnom osoblju Organizatora da proveri da li ime i prezime koje je učesnik uneo pre početka igre odgovara imenu i prezimenu iz lične karte. U Takmičenju će moći da učestvuju samo učesnici čije se ime i prezime na ličnoj karti podudara sa imenom i prezimenom koje je učesnik uneo pre početka igre.

Nakon što unese svoje ime i prezime, svaki učesnik je dužan da promotivnom osoblju Organizatora pruži na uvid svoju ličnu kartu. Učesnik može da počne da igra igru tek kada osoblje Organizatora utvrdi da se uneto ime i prezime u igri podudaraju sa imenom i prezimenom iz lične karte.

Učesnici čiji identitet nije proverilo promotivno osoblje Organizatora uvidom u ličnu kartu, odnosno učesnici koji ne pokažu ličnu kartu promotivnom osoblju Organizatora, ne mogu da učestvuju u Takmičenju.

Svaki Učesnik ima zadatak da igra igricu *Memory* na pametnom uređaju Samsung Galaxy Tab S10+. Predmetni uređaji će biti dostupni na lokaciji održavanja Takmičenja, a igra će biti postavljena od strane zaposlenih kod Organizatora i Administratora.

Kako bi se osigurala jednakost, svi Učesnici Takmičenja imaće iste postavke igrice. Igrica se sastoji od 20 (dvadeset) polja u kojima je skriveno 10 (deset) parova istih slika. Učesnici moraju u što kraćem vremenskom razdoblju da upare iste slike.

Administrator meri ukupno vreme potrebno za završetak igrice te se finalni poredak određuje prema najmanje utrošenom vremenu za završetak igrice. Igrica se smatra završenom kada učesnik upari 10 parova istih sličica. Administrator će svakog učesnika, po završetku igrice, obavestiti o konačnom vremenu u kojem je završio igricu te će se na pametnom uređaju Samsung Galaxy Tab S10+ prikazati njegov rang na listi svih Učesnika.

Ukoliko učesnik ne uspe da završi igricu, odnosno da upari 10 parova istih sličica za manje od pet minuta, smatraće se da je učesnik neuspešno okončao Takmičenje.

Prijavom na Takmičenje učesnik prihvata ova Pravila. Ukoliko učesnik postane dobitnik nagrade, saglasan je da se njegovo/njeno ime i prezime i mesto prebivališta može javno objaviti i koristiti od strane Organizatora i Administratora u svrhu plasiranja objava i/ili materijala u vezi sa Takmičenjem, te u konačnici zarad promocije Organizatora. (novinske objave, objave na zvaničnim kanalima Organizatora (društvene mreže), objave u vidu reportaža)

U konkurenciju za osvajanje nagrade ulaze sve prijavljene osobe koje su zadovoljile uslove iz ovih Pravila.

**Član 5. Odabir dobitnika**

Odluku o dobitnicima donosi komisija koju čine predstavnici Organizatora i Administratora. Odluka o dobitnicima donosi se na kraju svakog kruga Takmičenja, nakon što budu poznata sva vremena u kojima su učesnici pojedinog nagradnog kruga Takmičenja završili igricu.

Dobitnici se određuju prema vremenu potrebnom za završetak igrice. Osam učesnika koji su u najkraćem vremenskom razdoblju završili igricu osvajaju nagrade shodno članu 8 ovih Pravila, pri čemu prvu nagradu osvaja učesnik koji je u najkraćem vremenu završio igricu.

**Član 6. Diskvalifikacija**

Organizator zadržava pravo da u bilo kom trenutku diskvalifikuje Učesnike u sledećim slučajevima:

* učesnike koji prekrše ova Pravila, i/ili
* učesnike koji krše zakonske propise Republike Srbije.

Organizator ne preuzima odgovornost za bilo koje posledice koje su nastale kao rezultat zloupotrebe od strane učesnika i bilo koje zloupotrebe tokom takmičenja na štetu učesnika ili trećeg lica.

Organizator i Administrator Takmičenja su ovlašćeni da na temelju diskrecione procene u bilo kom trenutku i bez obrazloženja diskvalifikuju bilo kojeg Učesnika ako isti krši zakonske propise koji su na snazi u Republici Srbiji ili svojim postupcima narušava ugled ili šteti interesima Organizatora. Učesnici Takmičenja, prihvatanjem ovh Pravila, u potpunosti se odriču bilo kakvih potraživanja od Organizatora u vezi sa naknadom bilo kakvog oblika troška ili štete koji bi mogli da nastanu prilikom ispunjenja zadatka/uslova koji su predviđeni ovim Pravilima.

Organizator u svakom trenutku zadržava pravo provere, prema vlastitom nahođenju, da li učesnik ispunjava uslove učestvovanja (uključujući njegovu starosnu dob i prebivalište).

Učestvovanje je lično. Identiteti stvoreni isključivo radi izmene, krivotvorenja ili manipulisanja parametrima koji su relevantni za Takmičenje, kao i nepošteno učestvovanje/nadmetanje u bilo kom drugom obliku, zabranjeno je i neće se prihvatiti.

U slučaju da dobitnik:

* ne odgovori na obaveštenje o osvajanju nagrade u roku od 5 (pet) dana,
* ne ispunjava ovde navedene uslove i odredbe,
* nije naveo tačan i potpun kontakt broj mobilnog telefona i/ili ostale podatke, i/ili
* nije u stanju da primiti nagradu kako je ovde navedeno,

onda dobitnik gubi pravo na nagradu te će u slučaju iznad navedenih razloga, nagrada biti dodeljena sledećem odabranom dobitniku prema kriterijumima navedenim u Pravilima.

Nagrada nije prenosiva ni zamenjiva i ne može se zameniti za gotovinu ili neki drugi oblik kompenzacije, u celosti ili delimično.

Organizator i Administrator ne prihvataju odgovornost za zadocnele, nepotpune, neispravno predate, neispravne ili neispravno upućene prijave, zahteve ili korespondenciju zbog greške, propusta, izmene, neovlašćenog rukovanja, brisanja, krađe, uništavanja, greške u komunikaciji ili na neki drugi način. Isto važi i za podatke o adresi koju navede Učesnik, ako je netačna, neispravna ili na neki drugi način pogrešna.

Kako bi se izbegla sumnja, Učesnik je odgovoran za blagovremeni odaziv na poziv Organizatora/Administratora u vezi sa osvojenom nagradom. Organizator/Administrator nisu odgovorni za učesnikovo zadocnelo potraživanje nagrade ako iz nekog slučaja ne odgovori na upućeni poziv u naznačenom roku.

Organizator ima pravo uz javno obaveštenje da jednostrano otkaže Takmičenje u bilo kojoj fazi ako je došlo do događaja koji ima karakter više sile. Višom silom će se posebno, ali ne i isključivo, smatrati proglašenje epidemije zarazne bolesti na teritoriji ili delu teritorije Republike Srbije, proglašenje vanrednog stanja/situacije i druge mere koje su donete od strane nadležnih državnih organa koje ograničavaju sprovođenje Takmičenja i/ili dodelu i preuzimanje nagrada.

Ako nastane neka od gore navedenih okolnosti dodjeljivanje i distribucija nagrada će biti odmah obustavljeni jednostranom odlukom Organizatora, te će Organizator javno objaviti razloge koji su doveli do prekida Takmičenja i isporuke nagrada.

Učesnici se prijavom na Takmičenje odriču bilo kakvih daljih potraživanja prema Organizatoru po bilo kom osnovu.

**Član 7. Rezultati Takmičenja**

Dobitnici će biti javno objavljeni na Samsung web stranici: www.galaxyaimemory.com/rs/results .

Potom će dobitnici biti obavešteni putem e-maila ili pozivom na mobilni broj telefona kako bi podelili svoje lične podatke za potrebu ličnog preuzimanja ili zarad dostave osvojene nagrade.

**Član 8. Nagrade**

Učesnici u okviru svakog kruga Takmičenja mogu da osvoje, shodno ovim Pravilima, niže navedene nagrade:

1. mesto – Galaxy Tab S10 Ultra 256 GB (SKU: SM-X920NZSREUC)
2. mesto – Galaxy Watch Ultra (SKU: SM-L705FDAAEUC, SM-L705FZTAEUC, SM-L705FZWAEUC)
3. mesto – Galaxy Buds3 Pro (SKU: SM-R630NZAAEUC)
4. mesto – Galaxy Fit3 (SKU: SM-R390NZAAEUE)
5. mesto – Galaxy Fit3 (SKU: SM-R390NZAAEUE)
6. mesto – Galaxy Fit3 (SKU: SM-R390NZAAEUE)
7. mesto – Galaxy Fit3 (SKU: SM-R390NZAAEUE)
8. mesto – Galaxy Fit3 (SKU: SM-R390NZAAEUE)

Predmetne nagrade dodeljuju se po završetku svakog od 8 (osam) nagradnih krugova Takmičenja.

**Član 9. Predaja nagrade**

Svakog dobitnika će o osvajanju nagrade obavestiti Administrator pisanim putem u roku od 24 sata od proglašenja dobitnika, kako bi se ugovorili detalji preuzimanja nagrade i prikupili potrebni podaci za izdavanje nagrade. Dobitnik se obavezuje na saradnju sa Administratorom u cilju predaje nagrada i administriranja sve potrebne dokumentacije.

Organizator će osigurati nagradu, te će ispuniti sve zakonske obaveze u vezi sa istom. Nagrade se mogu dostaviti isključivo na adresu koja je na području Republike Srbije.

Nagrada će biti isporučena od strane Administratora lično ili ako dobitnik nije u mogućnosti da nagradu preuzme lično, nagrada će biti dostavljena najkasnije u roku od 30 dana od datuma odabira dobitnika.

Kao dokaz preuzimanja nagrade Organizator/Administrator će koristiti potpisanu potvrdu o preuzimanju nagrade bez koje se ne može preuzeti nagrada.

Realizacijom predaje/isporuke nagrade prestaju sve obaveze Organizatora i Administratora Takmičenja prema dobitniku te se nagrada ne može zameniti za novac, druge proizvode ili usluge niti se može preneti na drugu osobu po prihvatu iste. Organizator neće podeliti dodatne nagrade osim navedenih u ovim Pravilima.

**Član 10. Zaštita podataka o ličnosti**

Rukovalac ličnim podacima je Samsung Electronis Austria GmbH putem svog ogranka Ogranak Samsung Electronics Austria GmbH, Beograd (Novi Beograd).

Učestvovanjem u Takmičenju svaki učesnik prihvata prava i obaveze iz ovih Pravila, i u vezi s tim se obaveštava:

* da se njegovi lični podaci koji su dostupni Organizatoru čuvaju u skladu sa Zakonom o zaštiti podataka o ličnosti i da isti mogu biti upotrebljeni samo u cilju ispunjenja obaveza od strane Organizatora povodom sprovođenja Takmičenja. U pogledu ličnih podataka za dobitnike nagrada prikupljaće se: ime, prezime, adresa, broj mobilnog telefona, e-mail adresa. Organizator će od svih Učesnika prikupljati ime, prezime, grad, broj mobilnog telefona i e-mail adresu, a isključivo u cilju obaveštavanja istih o osvojenim nagradama odnosno utvrđivanju ispravnosti prijave u skladu sa Takmičenjem.
* Obrađivač ličnih podataka učesnika Takmičenja vršiće obradu isključivo za svrhu sprovođenja Takmičenja na području Republike Srbije, ograničavajući obradu na vremensko razdoblje od 120 dana, počevši od dana završetka Takmičenja, nakon čega se lični podaci brišu.

Učestvovanjem u Takmičenju svaki Učesnik prihvata prava i obaveze iz ovih Pravila, s tim da dobitnik nagrade takođe pristaje:

* da se njegovi lični podaci koji su dostupni Organizatoru čuvaju u skladu sa Zakonom o zaštiti podataka o ličnosti i Zakonom o računovodstvu u vezi sa isporukom nagrade na rok od 11 godina i da isti (samo ime, prezime i mesto prebivališta) mogu biti objavljeni u vidu novinskih objava, internet objava na Samsung zvaničnim društvenim kanalima i reportažama bez ikakvih nadoknada, u svrhu javnog obaveštavanja o Takmičenju, rezultatima Takmičenja i promocije Organizatora.

Učesnici se izričito slažu da će njihovi registrovani lični podaci biti prikupljani i skladišteni u bazi podataka Administratora i Organizatora Takmičenja. Osim toga, Učesnici se slažu da Administrator i Organizator mogu upravljati njihovim ličnim podacima bez ikakve naknade u svrhu izvršavanja ovog Takmičenja.

U okviru Takmičenja učesnici su dužni da pokažu ličnu kartu Organizatoru na uvid. Organizator zahteva uvid lične karte radi provere istovetnosti podataka iz lične karte sa podacima unetim prilikom registracije za Takmičenje, a sve u cilju sprovođenja Takmičenja i zaštite Organizatora ili njegovih legitimnih interesa, pre svega radi sprečavanja manipulacije parametrima bitnim za učešće u Takmičenju, odnosno sprečavanja mogućnosti višestrukog učešća istog lica u Takmičenju. Organizator i Administrator ne kopiraju ličnu kartu ili njen deo, niti prepisuju podatke iz lične karte, te ne prikupljaju, obrađuju i ne čuvaju podatke iz lične karte, osim podataka koje sam učesnik dao.

Dostava podataka od strane učesnika Takmičenja je dobrovoljna, te podjednako potrebna kako bi učesnik mogao da učestvuje u Takmičenju. U slučaju da učesnik smatra da je obrada podataka u suprotnosti sa zaštitom njene/njegove privatnosti ili protivna zakonu, može se obratiti Rukovaocu obrade i/ili zatražiti pristup, brisanje ili ograničavanje obrade ličnih podataka, odnosno iskoristiti svoje pravo na ulaganje prigovora na obradu te pravo na prenosivost podataka, tako da u bilo kom trenutku kontaktira Rukovaoca obrade na adresu e-pošte: dataprotection.sead@samsung.com ili pisanim putem na adresu: Ogranak Samsung Electronics Austria GmbH, Beograd (Novi Beograd), Omladinskih brigada 90v, Beograd, Republika Srbija.

Pisanim zahtevom upućenim na adresu Rukovaoca može da se zahteva i ispravka podataka te informacija o upravljanju podacima, a učesnik ima pravo da, u bilo kojem trenutku, povuče saglasnost, a da to ne utiče na zakonitost obrade koja se zasniva na saglasnosti pre nego što je ona povučena. Ukoliko se učesnici ne slažu sa odlukom ili radom Rukovaoca, mogu se u konačnici obratiti nadležnom sudu ili Povereniku za informacije od javnog značaja i zaštitu podataka o ličnosti, Bulevar kralja Aleksandra 15, Beograd 11120, office@poverenik.rs .

Prijavom za Takmičenje učesnici su saglasni da Administrator, kao obrađivač može obrađivati podatke u svrhu sprovođenja Takmičenja.

Rukovalac neće otkriti ili ustupiti podatke trećim licima, osim subjektima koji su uključeni u sprovođenje Takmičenja.

Nakon 60 dana od dana poslednjeg proglašenja dobitnika Takmičenja, Organizator neće prihvatiti pritužbe u vezi sa Takmičenjem.

U slučaju spora između Organizatora i učesnika nadležan je sud u Beogradu.

U Beogradu, 10.2.2025. godine

Samsung Electronics Austria GmbH

Organizator

**OBAVEŠTENJE O PRIKUPLJANJU I KORIŠĆENJU LIČNIH PODATAKA**

Samsung Electronics Austria GmbH, sa registrovanim sedištem na adresi Praterstrasse 31/14 Obergeschoss, Beč, Austrija (u daljem tekstu: „**Rukovalac**“) ovim putem Vas obaveštava o informacijama u vezi sa obradom podataka o ličnosti:

* 1. **Rukovalac podataka**

Rukovalac podataka je Samsung Electronics Austria GmbH, sa registrovanim sedištem na adresi Praterstrasse 31/14 Obergeschoss, Beč, Austrija putem Ogranak Samsung Electronics Austria GmbH Beograd (Novi Beograd) (u daljem tekstu: „**Rukovalac**“).

* 1. **Podaci koji se prikupljaju**

Rukovalac će prikupljati i obrađivati sledeće podatke o ličnosti:

* ime, prezime,
* adresa,
* broj mobilnog telefona,
* e-mail adresa.

(u daljem tekstu zajedno: **Lični podaci**).

* 1. **Svrha prikupljanja Ličnih podataka**

Rukovalac će prikupljati i obrađivati gore navedene Lične podatke isključivo za potrebe utvrđivanja ispunjenja uslova za učešće u takmičenju „Galaxy AI Kiosk Srbija“, i dostavu poklona u slučaju da je učesnik ostvario pravo na isti.

* 1. **Način korišćenja Ličnih podataka**

Lični podaci koji se prikupljaju na osnovu pristanka će biti korišćeni isključivo za prethodno navedene potrebe Rukovaoca, a u skladu sa Zakonom o zaštiti podataka o ličnosti (Zakon) i Politikom privatnosti Rukovaoca priloženoj u nastavku.

* 1. **Pravni osnov za obradu Ličnih podataka**

Lične podatke Rukovalac prikuplja i obrađuje na osnovu dobrovoljnog pristanka lica na koje se podaci odnose.

* 1. **Rok čuvanja Ličnih podataka**

Lični podaci će se čuvati samo onoliko koliko je neophodno za ispunjavanje navedene svrhe, a svakako ne duže

od 6 meseci od datuma kupovine.

* 1. **Vaša prava**

Rukovalac zbirke podataka o ličnosti će na zahtev učesnika dopuniti, izmeniti, ažurirati i obrisati Lične podatke ako su podaci nepotpuni, netačni ili neažurni te ako njihova obrada nije u skladu sa zakonom odnosno ako je svrha prikupljanja podataka ispunjena. Za više informacija pogledajte našu Politiku privatnosti ili nas kontaktirajte slanjem mejla na adresu [dataprotection.sead@samsung.com.](mailto:dataprotection.sead@samsung.com)

U slučaju da učesnici smatraju da obrada njihovih ličnih podataka narušava njihovu privatnost, mogu se obratiti Rukovaocu obrade ličnih podataka ili Agenciji za zaštitu ličnih podataka i zatražiti objašnjenje

* 1. **Ostale informacije**

Za detaljne informacije o preduzetim merama za čuvanje Ličnih podataka kao i eventualno iznošenje Ličnih podataka, pročitajte našu Politiku privatnosti.

**POLITIKA ZAŠTITE PODATAKA**

**Datum stupanja na snagu: Maj 2018.**

Samsung Electronics Austria GmbH i naša povezana lica (u daljem tekstu: „Samsung“, „mi“, „nas“, „naše“) znamo koliko je privatnost važna našem osoblju, dobavljačima, kupcima i drugima sa kojima sarađujemo i težimo jasnosti u vezi sa tim kako prikupljamo, koristimo, obelodanjujemo, prenosimo i pohranjujemo lične podatke.

Ispod slede glavna pitanja obuhvaćena našom Politikom zaštite podataka.

1. Delokrug i svrha
2. Odgovornost za usklađenost
3. Naše obaveze
4. Definicije
5. GDPR principi
6. Posebne kategorije ličnih podataka
7. Deljenje ličnih podataka (uključujući transfere van EE)
8. Profilisanje i automatsko odlučivanje
9. Direktni marketing
10. Čuvanje evidencije
11. Pojedinačna prava subjekata na koje se odnose podaci
12. Postupak u slučaju narušavanja sigurnosti podataka
13. Ažuriranja politike
14. Korisni podaci za kontakt

Prilog 1: Obaveštenje o privatnosti

1. **Delokrug i svrha**

Ova politika definiše pravila zaštite podataka kao i pravnih uslova koji moraju biti zadovoljeni kada je reč o pribavljanju, rukovanju, obradi, pohranjivanju, prenosu i uništavanju ličnih podataka.

Tipovi informacija kojima ćemo rukovati obuhvataju detalje o trenutnim, prethodnim i potencijalnim članovima osoblja, dobavljačima, kupcima i drugim licima sa kojima komuniciramo. Podaci koji se drže na papiru ili računaru podležu određenim merama pravne zaštite navedenim u Opštoj uredbi o zaštiti podataka (General Data Protection Regulation - „GDPR“) i važećem(im) zakonu(ima) o zaštiti podataka, koji predviđa(ju) ograničenja u vezi sa načinom na koji možemo da koristimo te informacije.

Održavanje najviših standarda u našem rukovanju ličnim podacima predstavlja i kolektivnu i ličnu odgovornost a ova politika primenljiva je na to kako pribavljamo, koristimo, pohranjujemo i na druge načine obrađujemo lične podatke koje upotrebljavamo u okviru našeg poslovanja. Ona obuhvata prikaz ključnih obaveza u vezi sa podacima koje se primenjuju na nas kao organizaciju, a koje obuhvataju i očekivanje od Vas da igrate svoju ulogu u vezi sa usklađivanjem.

Ova politika zaštite podataka primenjuje se na svakog zaposlenog kompanije Samsung kao i na drugo osoblje koje pruža usluge kompaniji Samsung (uključujući ali ne ograničavajući se na izvođače i agencijsko osoblje) (zajednički naziv u daljem tekstu: „**članovi osoblja**“). Od svih članova osoblja se zahteva da se postaraju da razumeju ovu politiku i da je se pridržavaju u odnosu na bilo koje lične podatke kojima imaju pristup u obavljanju svog posla.

1. **Odgovornost za usklađenost**

Odgovornost za nadgledanje usklađenosti zaštite podataka, uključujući pridržavanje ove politike je na našem službeniku za zaštitu podataka, čiji podaci za kontakt se mogu naći na kraju ove politike.

Osobe na rukovodećim pozijama odgovorne su za usklađenost zaštite podataka u okviru svojih timova.

Ukoliko smatrate da politika nije ispoštovana kada je reč o Vašim ili ličnim podacima drugih lica, potrebno je da pokrenete to pitanje sa Vašim neposrednim menadžerom ili sa odeljenjima za ljudske resurse ili pravna pitanja.

1. **Naše obaveze**

GDPR predviđa kazne u značajnim iznosima protiv organizacija koja krše njegove odredbe. Zavisno od tipa kršenja, organizacijama mogu biti izrečene kazne u vrednosti većoj od 20 miliona evra ili 4% od ukupnog, godišnjeg prometa na globalnom nivou u prethodnoj finansijskoj godini. Ove kazne u visokom iznosu povećavaju izlaganje rizicima u odnosu na usklađenost zaštite podataka.

1. **Definicije**

Definicije koje slede Vam mogu biti od koristi pri čitanju ove politike:

**Podaci o krivičnoj evidenciji** su informacije u vezi sa krivičnim prerkršajima i presudama protiv određene

osobe.

**Rukovaoci podacima (Kontrolori podataka)** su lica ili organizacije koji određuju svrhu i način obrade ličnih podataka. Oni su odgovorni za uspostavljanje praksi i politika u skladu sa GDPR-om. Mi smo rukovaoci svih ličnih podataka koji se koriste u našem poslovanju. Naši dobavljači, savetnici izvođači takođe mogu biti rukovaoci podataka.

Pojam **Subjekti podataka** za potrebe ove politike obuhvata sve žive pojedince čije lične podatke čuvamo, što uključuje trenutne, prošle i potencijalne kupce, dobavljače, agente, investitore kao i članove našeg osoblja. Subjekat podataka ne mora biti državljanin ili rezident Republike Srbije . Svi subjekti podataka imaju određena zakonska prava u odnose na njihove lične podatke.

Pojam lični podaci označava podatke koji se odnose na živu osobu koja se može identifikovati na osnovu tih podataka (ili na osnovu tih podataka ili drugih informacija koje posedujemo). Lični podaci mogu biti faktički (poput imena, adrese ili datuma rođenja) ili može biti reč o mišljenju (poput ocene učinka). Definicija „ličnih podataka“ koja se koristi u GDPR-u i važećem zakonu o zaštiti podataka je veoma široka i dopušta da veliki opseg ličnih identifikatora budu klasifikovani kao lični podaci. To obuhvata ime, identifikacioni broj i podatke o lokaciji.

**Obrada** jeste bilo koja aktivnost koja obuhvata upotrebu ličnih podataka. Ona uključuje dobijanje, korišćenje, posmatranje, beleženje ili držanje podataka, ili sprovođenje bilo koje radnje ili grupe radnji uključujući organizovanje, menjanje, povrat, korišćenje, obelodanjivanje, brisanje ili uništavanje podataka. Obrada takođe obuhvata prenos ličnih podataka trećim licima.

**Podaci posebne kategorije** (prethodno poznati kao osetljivi lični podaci) obuhvataju informacije o rasnom ili etničkom poreklu osobe, njenim političkim mišljenjima, verskim ili sličnim uverenjima, sindikalnom članstvu, fizičkom ili mentalnom zdravlju ili stanju ili seksualnom životu, kao i genetske i biometrijske podatke, kada se koriste za identifikovanje pojedinca.

1. **GDPR principi**

Bilo koje lice koje obrađuje lične podatke mora postupati u skladu sa primenljivim principima dobre prakse definisanim u GDPR-u, a kojih je Samsung dužan da se pridržava.

* Lične podatke ćemo obraditi u skladu sa zakonom, pošteno i transparentno (videti odeljak „zakonitost, poštenje i transparentnost“).
* Prikupljaćemo lične podatke za naznačene, eksplicitne i legitimne svrhe; nećemo ih obrađivati na način koji ne bi bio u skladu sa tim svrhama (videti odeljak „Ograničenje svrhe i minimizovanje podataka“).
* Obradićemo lične podatke koji su adekvatni, relevantni i ograničeni na ono što je neophodno u vezi sa svrhama obrađivanja (videti odeljak „Ograničenje svrhe i minimizovanje podataka“).
* Obezbedićemo da lični podaci budu tačni i, gde je to neophodno, ažurni; gde su podaci netačni, preduzećemo sve što je potrebno da za njihovo brisanje ili ispravku bez odlaganja uzimajući u obzir svrhe za koje se podaci obrađuju (videti odeljak „Tačnost“).
* Uzdržačemo se od čuvanja ličnih podataka u obliku koji dozvoljava identifikaciju pojedinca na kojeg se odnosi u periodu dužem nego što je to potrebno za svrhe radi kojih se obrađuju (videti odeljak

„Ograničenje pohranjivanja“).

* Upotrebićemo odgovarajuće tehničke ili organizacione mere kako bi obezbedili sigurnost ličnih podataka, što će uključivati njihovu zaštitu od neovlašćene ili nezakonite obrade ili slučajnog gubitka, uništenja ili oštećenja (videti poglavlje „Integritet i poverljivost“).

Slede dodatni podaci o svakom od ovih principa.

* 1. **Zakonitost, poštenje i transparentnost**

Važeći zakon(i) o zaštiti podataka ima(ju) za cilj ne da spreči(e) obrađivanje ličnih podataka, već da obezbedi(e) da se to radi pošteno i bez štetnog uticaja na prava subjekta podataka.

Kako bi lični podaci bili obrađeni u skladu sa zakonom, potrebno je da bude ispunjen jedan od zakonskih uslova za obradu. Ovi uslovi obuhvataju sledeće: subjekat podataka mora eksplicitno i slobodnom voljom da pristane na obradu; obrada se zahteva u skladu sa zakonom, obrada je neophodna radi sprovođenja ugovora koji imamo sa subjektom podataka; ili je obrada neophodna radi legitimnih interesa kompanije Samsung ili lica kojem se podaci obelodanjuju (osim ukoliko te interese nadjačavaju interesi ili osnovna prava ili slobode pojedinca). Pre nego što počnemo sa obrađivanjem ličnih podataka (na primer pre nego što prikupimo lične podatke od neke osobe), razmatramo naše podatke za prikupljanje podataka, kao i zašto su nam ti podaci potrebni. Takođe identifikujemo i pravnu osnovu koja nam omogućava da te informacije dobijemo i obradimo na zakonit način.

Subjektu podataka u skladu sa zakonom moraju biti predočene određene informacije, uključujući (ali ne ograničavajući se na) ko je rukovalac podataka, svrha(e) radi koje(ih) se podaci obrađuju, zakonsku osnova za obradu podataka, identititete svakog lica kojem se podaci mogu otkriti ili preneti, kao i prava subjekta podataka u odnosu na njegove lične podatke. Ove informacije moraju biti pružene kroz odgovarajuća obaveštenja o privatnosti ili obaveštenja o poštenoj obradi podataka.

* 1. **Ograničenje svrhe i minimizovanje podataka**

Lični podaci mogu se obrađivati samo za specifične potrebe o kojima je subjekat podataka obavešten prilikom prvog uzimanja podataka, ili za bilo koje druge svrhe izričito dopuštene važećim zakonom(ima) o zaštiti podataka. To znači da se lični podaci ne mogu prikupljati za jednu svrhu, a potom koriititi za drugu. Ukoliko postane neophodno da se promeni svrha radi koje se podaci obrađuju, subjekat podataka će biti obavešten o novoj svrsi pre bilo kakve obrade.

* 1. **Tačnost**

Lični podaci moraju biti tačni i ažurni. Informacije koje su pogrešne su netačne i stoga je potrebno preduzeti korake radi provere tačnosti bilo kojih ličnih podataka na mestu njihovog prikupljanja, a to potom naknadno činiti redovno u određenim vremenskim intervalima. Netačni ili zastareli podaci treba da budu uništeni. Kad postanete svesni da su lični podaci koje obrađujemo netačni, morate da obavestite svog mendžera/lice za kontakt za obradu podataka, te da preduzmete potrebne korake za uništavanje izmenu istih, vodeći računa o zahtevima naše politike zadržavanja podataka gde je to potrebno.

* 1. **Ograničenje pohranjivanja**

Lične podatke treba čuvati u formatu koji ne dopušta identifikovanje subjekta podataka duže nego što je to potrebno za svrhe za koje se podaci prikupljaju. To znači da je potrebno da podaci budu uništeni ili izbrisani iz naših sistema kada više nisu potrebni, ili lični podaci treba da budu uređeni od strane istih.

Nakon isteka perioda zadržavanja, osim ukoliko postoji valjan poslovni razlog za zadržavanje i nakon tog perioda (na primer ukoliko je subjekat podataka pokrenuo parnicu protiv nas a zadržani lični podaci su relevantni za takvu parnicu), zapisi koji sadrže lične podatke biće eliminisani na siguran način i efektivno uništeni.

* 1. **Integritet i poverljivost**

Održavanje sigurnosti podataka znači garantovanje poverljivosti, integriteta i dostupnosti ličnih podataka, u skladu sa sledećim definicijama:

* + 1. Poverljivost znači da podacima mogu da pristupaju samo lica koja su ovlašćena da koriste podatke.
    2. Integritet znači da lični podaci treba da budu tačni i odgovarajući za svrhu za koju se obrađuju kao i pouzdani tokom njihovog životnog veka (t.j. ne mogu ih menjati neovlčašćena lica).
    3. Dostupnost znači da ovlašćeni korisnici treba da budu u stanju da pristupe podacima ukoliko su im potrebni za dozvoljene svrhe. Lične podatke je stoga potrebno pohraniti na našem centtralnom računarskom sistemu umesto na pojedinačnim personalnim računarima.

Sigurnosne procedure obuhvataju:

1. **Kontrole ulaska**. Potrebno je izvestiti o svakom stranom licu koje se opazi u oblastima sa kontrolom ulaska.
2. **Obezbeđenje stolova i ormarića koji se zaključavaju**. Stolove i ormariće držati zaključanim ukoliko se u njima drže poveljivi podaci bilo koje vrste. (Lične informacije se uvek smatraju poverljivim.)
3. **Metode uništavanja**. Papirne dokumente treba iseći. Flopi diskove i CD-ROMove treba fizički uništiti kada više nisu potrebni.
4. **Oprema.** Članovi osoblja kompanije Samsung treba da se postaraju da se na pojedinačnim monitorima ne prikazuju poverljivi podaci prolaznicima, kao i da se izloguju iz svog personalnom računara kada je isti bez nadzora.
5. **Posebne kategorije ličnih podataka**

S vremena na vreme može biti potrebno da obradimo posebne kategorije ličnih podataka.

Posebne kategorije ličnih podataka ćemo obraditi samo kada imamo zakonsku osnovu za obradu ličnih podataka (videti odeljak 5 ove politike) i kada se primenjuje jedan od posebnih uslova za obradu podataka posebne kategorije. Ovi posebni uslovi obuhvataju, ali nisu ograničeni na sledeće slučajeve:

1. Subjekat podataka je dao izričitu saglasnost.
2. Obrada je neophodna za potrebe iskorištavanja prava ili obaveza kompanije Samsung ili subjekta

podataka u skladu sa zakonom o radnom odnosu.

1. Obrada je neophodna radi zaštite vitalnih interesa subjekta podataka, a subjekat podataka fizički

nije u stanju da da saglasnost.

1. Obrada se odnosi na lične podatke koje je subjekat podataka javno obelodanio.
2. Obrada je neophodna za uspostavljanje, korišćenje ili odbranu zakonitih zahteva.
3. Obrada je neophodna iz razloga značajnog javnog interesa.
4. Obrada je neophodna radi ocene radne sposobnosti zaposlenog.

Posebne kategorije ličnih podataka se neće obraditi dok:

1. Gore pomenuta procena ne bude sprovedena; i
2. Osoba na koju se odnose lični podaci nije odgovarajuće obaveštena (kroz obaveštenje o privatnosti ili na drugi način) o prirodi obrade, svrhama radi kojih se sprovodi kao i pravnoj osnovi.
3. **Deljenje ličnih podataka (uključujući transfere van EEP)**

Lični podaci mogu se preneti samo trećim pružaocima usluga koji prihvataju da se pridržavaju zahtevanih politika i procedura kao i bilo kojih relevantnih ugovornih odredbi i koji se slože da primene adekvatne mere, u skladu sa zahtevima.

Lični podaci mogu se deliti sa drugim članom naše grupe (što obuhvata i naša povezana lica, kao i našu krajnju holding kompaniju, zajedno sa njenim ispostavama) ukoliko primalac ima potrebu za informacijama iz razloga povezanih sa poslom, te ukoliko je prenos u skladu sa važečim ograničenjima prekograničnog prenosa podataka (videti ispod).

Zakoni koji se odnose na zaštitu podataka ograničavaju prenos državama van Evropskog ekonomskog prostora (u daljem tekstu: „EEP“) kako bi se osiguralo da se ne ugrozi neophodan nivo zaštite podataka. Lične podatke koji su nastali u jednoj državi prenosite preko granice kada prenosite, šaljete, pregledate ili pristupate tim podacima u drugu ili u drugoj državi. Potrebno je tražiti posebnu dozvolu od lokalnog odeljenja za pravna pitanja/kancelarije za zaštitu podataka pre prenosa ličnih podataka preko granice kako bi se moglo proveriti da li su zadovoljeni neophodni uslovi.

1. **Profilisanje i automatsko odlučivanje**

Postoje značajna ograničenja okolnosti pod kojima se mogu doneti automatske odluke o pojedincima (gde se odluka donosi isključivo automatski bez ikakvog učešća ljudi). Ovo je slučaj i kada je reč o profilisanju (to je automatska obrada ličnih podataka radi vrednovanja određenih stvari u vezi sa pojedincima, na primer, da li mu se može svideti određen proizvod).

Ovaj tip donošenja odluka množe se primeniti samo gde je to potrebno radi realizacije ugovora, gde je to dozvoljeno zakonom, ili u slučajevima kada pojedinac da svoju izričitu saglasnost. Pored toga, pojedinici imaju pravo na primanje informacija o donošenju odluka a imaju i određena prava koja im se moraju komunicirati, uključujući pravo da se zahteva ljudska intervencija ili da se osprori odluka, a na snazi su stroga ograničenja u vezi sa upotrebom podataka posebne kategorije za ovu vrstu odlučivanja.

U svakom slučaju, svaka aktivnost profilisanja će se obraditi u punoj saglasnoti sa svakim važećim zakonom.

1. **Direktni marketing**

Poštujemo stroge zahteve zaštite podataka u vezi sa direktnim marketingom.

1. **Čuvanje evidencije**

Važno je da budemo u stanju da pokažemo da se pridržavamo principa obrade podataka. Gde se to zahteva, vodimo odgovarajuću evidenciju u vezi sa našim rukovanjem ličnim podacima. To konkretno može da obuhvati evidenciju naše zakonske osnove za obradu ličnih podataka, evidenciju podataka koji se šalju subjektima podataka, kao i evidenciju naše obrade ličnih podataka.

1. **Pojedinačna prava subjekata na koje se odnose podaci**

Podaci se moraju obraditi u skladu sa pravima subjekata podataka. Subjekti podataka imaju pravo da:

1. ukoliko su pristali na obradu podataka, povuku saglasnost za obradu u bilo kom trenutku (a to im mora biti lako isto koliko je bilo i davanje saglasnosti).
2. im se daju jasne, transparetne i lako razumljive informacije o tome kako se koriste njihovi lični podaci (iz kog razloga dajemo obaveštenje o privatnosti podataka).
3. zahtevaju pristup bilo kojim podacima koje o njima poseduje rukovalac podataka.
4. zahtevaju izmenu i ispravku netačnih podataka.
5. zahtevaju da podaci koje o njima poseduje rukovalac podataka budu obrisani kada se ispune

određeni uslovi predviđeni važećim zakonom(ima).

1. zahtevaju ograničenje obrade kada su ispunjeni određeni uslovi predviđeni važećim

zakonom(ima).

1. zahtevaju upućivanje ličnih podataka drugom rukovaocu kada su ispunjeni određeni uslovi predviđeni važećim zakonom(ima).
2. podnesu prigovor na obrađivanje ličnih podataka kada su ispunjeni određeni uslovi predviđeni važećim zakonom(ima).
3. ne podležu odluci koja je zasnovana samo na automatskoj obradi, uključujući profilisanje, kada ovo sa sobom nosi zakonske ili druge značajne posledice po njih, osim ako su se izričito složili sa tim, ili gde je to neophodno za sklapanje ili realizaciju ugovora sa njima.
4. podnesu žalbu Povereniku za informacije od javnog značaja i zaštitu podataka o ličnosti, a u vezi sa našom obradom podataka, navodeći detalje koji slede, iako mi podstičemo subjekta podataka da nas obavesti o svim zabrinutostima koje ima, kako bi pokušali da to rešimo.

Kada znate da subjekat podataka želi da iskoristi bilo koje od svojih prava, treba da se obratite Kancelariji za pravna pitanja / za zaštitu ličnih podataka. Postoji mogućnost da će biti potrebno preduzeti odgovarajuće korake radi identifikovanja osobe koja podnosi zahtev.

Formalan zahtev za pristup podacima od strane subjekta podataka (podnosioca zahteva) za informacije koje Ogranak Samsung Electronics Austria GmbH Beogradima o njima može biti podnet u pisanoj formi, koristeći Prilog 2 (obrazac zahteva subjekta podataka za pristup podacima). Međutim, zahtevi subjekta podataka za pristup podacima ne moraju biti formalni ili u pisanoj formi (mogu se, npr. podneti preko društvenih medija ili telefonom). Svaki član osoblja koji primi zahtev (bilo da je isti sastavljen upotrebom predviđenog obrasca ili ne) treba isti da momentalno prosledi službeniku za zaštitu podataka i/ili timu za pravna pitanja i usklađenost. Ukoliko imate nedoumicu da li je zahtev podnet, treba da razmotrite okolnosti sa njima.

Službenik za zaštitu podataka će odgovoriti na svaki zahtev u roku od 30 dana po prijemu, uz određene izuzetke (izuzev ako primenjivi zakon ne predviđa kraći rok, u kom slučaju će se primeniti taj kraći rok) . Ukoliko Samsung nije u stanju da da tražene lične podatke, razlozi za to će biti u celosti dokumentovani i subjekat podataka će o tome biti obavešten u pisanoj formi. Subjektu podataka će takođe biti dostavljeni detalji relevantnog nadzornog organa kojem se može podneti žalba, kako nalaže(u) važeći zakon(i) o zaštiti podataka.

1. **Postupak u slučaju narušavanja sigurnosti podataka**

Narušavanje sigurnosti podataka jeste „narušavanje sigurnosti koje dovodi do slučajnog ili namernog uništavanja, gubitka, izmene, neovlašćenog obelodanjivanja ili druge obrade“. Narušavanje ne znači nužno da su lični podaci eksterno obelodanjeni bez relevantnog ovlašćenja, već može da znači da im je neko pristupio interno bez odgovarajuće dozvole.

Mi imamo obavezu da o određenim narušavanjima sigurnosti podataka obavestimo relevantno regulatorno telo, a, u ograničenijim slučajevima, samog subjekta podataka.

1. **Ovlašćenja za pristup podacima**

Ovlašćenje za pristup ličnim podacima koje prikuplja i/ili koristi Ogranak Samsung Electronics Austria GmbH Beograd daje se samo sledećim licima:

* Za lične podatke kupaca prikupljene preko sajtova koji su osnovani za specifične marketinške svrhe:
  + ovlašćenim zakonskim predstavnicima kompanije Ogranak Samsung Electronics Austria GmbH

Beograd

* + menadžerima za marketing čije radne obaveze obuhvataju rukovanje ličnim podacima koji se prikupljaju za specifične marketinške svrhe

1. **Korisni podaci za kontakt**

Službu za zaštitu podataka možete kontaktirati na:

Ogranak Samsung Electronics Austria GmbH Beograd Omladinskih brigada 90v, Beograd, Republika Srbija Email: Molimo da nas kontaktirate slanjem mejla na adresu [dataprotection.sead@samsung.com](mailto:dataprotection.sead@samsung.com)